Затым слова трымаў Анатоль Тарасавіч Федарук, які ў пачатку свайго выступлення падкрэсліў: “Паважаныя жыхары Карэліцкага краю! Ведучы гаворку аб дойлідстве вашага краю, я звяртаюся да вашай зямлі. Да зямлі, якой высокую, дастойную ацэнку даў вядомы мастацтвазнаўца, фатограф Ян Булгак. Ён пісаў, што гэта адзіны ў свеце, самы прыгожы край яго дзяцінства. Нельга не адзначыць, што зусім малады чалавек так аб’ектыўна ацаніў гэту зямлю, буйныя травы, вечназялёныя лясы, урадлівыя палеткі. Ён пісаў: “Карэліцкі край — гэта прыгожы, стройны, квітнеючы край”.